પાલનપુર: નર્મદા કેનાલનું પાણી ચાલુ ન કરાતા સરહદી પંથકની સ્થિતિ દિન પ્રતિદિન કફોડી બની રહી છે. બુધવારે વાવ ધારાસભ્ય ગેનીબેન ઠાકોરે જિલ્લા કલેક્ટરને સમગ્ર મામલે વાકેફ કર્યા હતા . દરમિયાન કલેક્ટરે લેખિતમાં સમગ્ર માંગ લખવાનું કહેતા ધારાસભ્યએ પોતાના લેટરપેડ પર પોતાના વિસ્તારની વ્યથા રજૂ કરી જિલ્લા કલેક્ટર સમક્ષ રજૂ કરી હતી . બાદમાં મીડિયા સાથેની વાતચીત દરમિયાન ધારાસભ્ય ગેનીબેનએ બે દિવસમાં પાણી નહી મળે તો ઉગ્ર આંદોલનની ચીમકી ઉચ્ચારી છે.